rejauldu/bengali-wikipedia huggingface dataset:
মোহাম্মদ শাহজাহান বাংলাদেশ জাতীয়তাবাদী দলের রাজনীতিবিদ এবং নোয়াখালী-৪ (সুবর্ণচর-নোয়াখালী সদর) আসনের সাবেক সংসদ সদস্য।   জন্ম ও প্রাথমিক জীবন  মোহাম্মদ শাহজাহান নোয়াখালী জেলার সদর উপজেলায় জন্মগ্রহণ করেন।   রাজনৈতিক ও কর্মজীবন  মোহাম্মদ শাহজাহান ১৯৭৮ সালে বাংলাদেশ জাতীয়তাবাদী দলে (বিএনপি) প্রতিষ্ঠাকালীন সময়ে রাষ্ট্রপ্রতি জিয়াউর রহমানের হাত ধরে সক্রিয়ভাবে যুক্ত হন। তিনি বিএনপির সাবেক যুগ্ম মহাসচিব, বর্তমান ভাইস চেয়ারম্যান ও তৃণমূলের দল পূর্নগঠনের সমন্বয়ক। ২০১৬ সাল পর্যন্ত তিনি নোয়াখালী জেলার সভাপতি ছিলেন। নভেম্বর ২০১৫ সালে তাকে পৌরসভা নির্বাচনের জন্য বাংলাদেশ জাতীয়তাবাদী দলের প্রার্থীদের মনোনয়নের দায়িত্ব দেওয়া হয়েছিল।  তিনি ১৯৯১ সনে জাতীয় সংসদ নির্বাচনে নোয়াখালী-৪ (সুবর্ণচর-নোয়াখালী সদর) আসন থেকে প্রথম বার সংসদ সদস্য নির্বাচিত হন। এরপর তিনি একই আসন থেকে ৬ষ্ঠ, ৭ম ও ৮ম সংসদে সংসদ সদস্য নির্বাচিত হন। ২০০৮ ও ২০১৮ সালের নির্বাচনে একই আসন থেকে তিনি মোহাম্মদ একরামুল করিম চৌধুরীর কাছে পরাজিত হয়েছিলেন।   বিতর্ক  মিথ্যা অভিযোগে এই বর্ষীয়ান রাজনীতিবিদকে  ১২ জানুয়ারি ২০১৫ সালে দেশবিরোধী ষড়যন্ত্রের অভিযোগে নিষিদ্ধ র‍্যাপিড অ্যাকশন ব্যটালিয়ান (র‍্যাব)–১ আটক করে।   আরও দেখুন    পঞ্চম জাতীয় সংসদ সদস্যদের তালিকা  ষষ্ঠ জাতীয় সংসদ সদস্যদের তালিকা  সপ্তম জাতীয় সংসদ সদস্যদের তালিকা  অষ্টম জাতীয় সংসদ সদস্যদের তালিকা   তথ্যসূত্র    বহিঃসংযোগ   বিষয়শ্রেণী:নোয়াখালী জেলার রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ
অনাস্থা প্রস্তাব (অন্যান্য নাম অনাস্থা ভোট, আস্থা প্রস্তাব, ও আস্থা ভোট) বলতে কোনো সরকার বা ব্যবস্থাপনায় কোনো দায়িত্বশীল পদে থাকা কোনো ব্যক্তি এখনও সেই পদে থাকার যোগ্য কি না, তা নিয়ে এক মন্তব্য বা ভোটকে বোঝায়। এর কারণ, ব্যক্তিটি কিছু ব্যাপারে অযোগ্য, তাঁর কর্তব্য মানতে ব্যর্থ, কিংবা তিনি এমন সিদ্ধান্ত নেন যে অন্যান্য সদস্যগণ একে ক্ষতিকর বলে মনে করে। এই সংসদীয় প্রস্তাবটি সরকারের প্রধানের সামনে এটা প্রদর্শন করা হয় যে মনোনীত নির্বাহীর এক বা একাধিক সদস্যের উপর নির্বাচিত সংসদের কোনো আস্থা আছে বা নেই। কিছু দেশে কোনো মন্ত্রীর বিরুদ্ধে করা অনাস্থা প্রস্তাবের ফলে ঐ মন্ত্রীকে ইস্তফা দিতে হতে পারে। মন্ত্রীটি এক প্রধানমন্ত্রী হলে অনেকক্ষেত্রে অন্যান্য মন্ত্রীদেরকেও ইস্তফা দিতে হতে পারে।   সংসদীয় ব্যবস্থা   ভারত  ভারতীয় প্রজাতন্ত্রে কেবলমাত্র সংসদের নিম্নকক্ষ লোকসভাতেই অনাস্থা প্রস্তাব করা যায় এবং এর জন্য কমপক্ষে ৫০ জন সাংসদের সমর্থন প্রয়োজন। প্রস্তাবটি কার্যকরী হলে লোকসভা ঐ প্রস্তাবের জন্য বিতর্ক ও ভোট করে। যদি বেশিরভাগ সাংসদ প্রস্তাবটির পক্ষে ভোট দেয়, তবে এটি পাস হয় এবং সরকারকে কার্যালয় খালি করতে হয়। চীন-ভারত যুদ্ধের ঠিক পরে আগস্ট ১৯৬৩-এ আচার্য কৃপালিনী লোকসভার সামনে সর্বপ্রথম অনাস্থা প্রস্তাব এনেছিলেন। জুলাই ২০১৯-এর হিসাব অনুযায়ী, ২৭টি অনাস্থা প্রস্তাব লোকসভার সামনে আনা হয়েছিল। প্রধানমন্ত্রী ইন্দিরা গান্ধী সবচেয়ে বেশি অনাস্থা প্রস্তাবের সম্মুখীন হয়েছিলেন (১৫)। তার পরে আছেন লাল বাহাদুর শাস্ত্রী ও পি. ভি. নরসিংহ রাও (প্রত্যেকে ৩), মোরারজি দেশাই (২), এবং জওহরলাল নেহেরু, রাজীব গান্ধী, অটল বিহারী বাজপেয়ী, ও নরেন্দ্র মোদী (প্রত্যেকে ১)। এপ্রিল ১৯৯৯-এ বাজপেয়ী এক ভোটের ব্যবধানে অনাস্থা প্রস্তাবে পরাজিত হয়েছিলেন (২৬৯–২৭০)। অনাস্থা প্রস্তাবের জন্য প্রধানমন্ত্রী দেশাই ১২ জুলাই ১৯৭৯-এ ইস্তফা দিয়েছিলেন। জুলাই ২০২১-এ লোকসভার অধ্যক্ষ ওম বিড়লা মোদী সরকারের বিরুদ্ধে এক অনাস্থা প্রস্তাব গ্রহণ করেছিলেন কিন্তু ৩২৫–১২৬ ভোটের জন্য বাতিল হয়েছিল।  দলবদল বিরোধী আইনের জন্য অনাস্থা ভোটের কোনো গুরুত্ব নেই যদি সংখ্যাগুরু দলের কাছে পরম সংখ্যাগরিষ্ঠতা () থাকে যেহেতু এটি সরকারের পক্ষে ভোট করানোর জন্য দলের সদস্যদের হুইপ করে। সুতরাং, অনাস্থা প্রস্তাবের দ্বারা কোনো সরকারকে অপসারণ করা অসম্ভব, এবং লোকসভায় অনাস্থা প্রস্তাব কার্যত দলে অনাস্থা প্রস্তাবে পরিণত হয়।   বাংলাদেশ  বাংলাদেশের সংবিধানের ৭০ নং অনুচ্ছেদ অনুযায়ী বাংলাদেশের জাতীয় সংসদে অনাস্থা প্রস্তাব রাখার কোন বিধান নেই। যার ফলে সংসদ সদস্যদের তাদের নিজ দলের বিরুদ্ধে ভোট দিতে পারবেন না এবং বর্তমান সরকারের অপসারণকে অসম্ভাব্য করে তোলে।   আরও দেখুন   অভিশংসন   তথ্যসূত্র     বিষয়শ্রেণী:ভোট
সিরাজগঞ্জ পল্লী বিদ্যুৎ সমিতি-১ হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। সিরাজগঞ্জ পল্লী বিদ্যুৎ সমিতি-১ রাজশাহী বিভাগের সিরাজগঞ্জ জেলায় ০৩টি জোনাল অফিস, ০১টি সাব-জোনাল অফিস, ০৩টি এরিয়া অফিস এবং ০৮টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। সিরাজগঞ্জ পল্লী বিদ্যুৎ সমিতি-১ নিবন্ধিত হয় ৩১ আগস্ট, ১৯৭৯ সালে এবং বানিজ্যিকভাবে বিদ্যুতায়িত হয় ১৪ এপ্রিল, ১৯৮১ সালে।   ইতিহাস  সিরাজগঞ্জ পল্লী বিদ্যুৎ সমিতি-১ এর যাত্রা শুরু হয় ১৯৭৯ সালে। এ সমিতির অধীনে ০৪টি উপজেলা, ৪৬টি ইউনিয়ন ও ৮৯১টি গ্রাম রয়েছে। এর সদর দপ্তর সিরাজগঞ্জ জেলার উল্লাপাড়া আর/এস এ অবস্থিত।   জোনাল অফিসসমূহ  এ পল্লী বিদ্যুৎ সমিতি-১র অধীনে থাকা জোনাল অফিসগুলো হচ্ছে:  ভূঁইয়াগাতী জোনাল অফিস  শাহজাদপুর জোনাল অফিস  তাড়াশ জোনাল অফিস   সাব-জোনাল অফিস   সলঙ্গা সাব-জোনাল অফিস   গ্রাহক সংখ্যা  সিরাজগঞ্জ পল্লী বিদ্যুৎ সমিতি-১ এর চার লক্ষেরও বেশি আবাসিক গ্রাহক রয়েছে।    অন্যান্য তথ্য   মোট আয়তন: ১৩০৪ বর্গ কিলোমিটার  সিস্টেম লস: ৯.২৭% (মে, ২০২১ পর্যন্ত)  উপকেন্দ্রের সংখ্যা: ১১টি  মোট নির্মিত লাইন: ৬২৭৭ কিলোমিটার    তথ্যসূত্র     বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:১৯৭৯-এ বাংলাদেশে প্রতিষ্ঠিত বিষয়শ্রেণী:বাংলাদেশের পল্লী বিদ্যুৎ সমিতি
বিজয়লাল চট্টোপাধ্যায় (সেপ্টেম্বর ১৮৯৮ — ১৮ ফেব্রুয়ারি ১৯৭৪) মুক্তিসংগ্রামী চারণকবি ও সাংবাদিক।  জন্ম ও প্রারম্ভিক জীবন  বিজয়লাল চট্টোপাধ্যায়ের জন্ম পশ্চিমবঙ্গের নদীয়া জেলার কৃষ্ণনগরে। পিতার নাম কিশোরীলাল চট্টোপাধ্যায়। কৃষ্ণনগরের সি.এম.এস স্কুল হতে ম্যাট্রিক ও কৃষ্ণনগর সরকারি কলেজ থেকে আই.এ পাশ করেন। ১৯১৯ খ্রিস্টাব্দে বি.এ পড়ার সময় অসহযোগ আন্দোলনে যোগ দেন।  বৈপ্লবিক ক্রিয়াকলাপ  কৃষ্ণনগর কলেজের অধ্যাপক নৃপেন্দ্রচন্দ্র বন্দ্যোপাধ্যায় তার বিপ্লবীজীবন ও সাহিত্যমন্ত্রের দীক্ষাগুরু। জীবনের প্রথমদিকে সুভাষচন্দ্র, হেমন্তকুমার সরকার ও কবি নজরুলের অনুসারী হলেও রাজনৈতিক আদর্শে তিনি ছিলেন পরিপূর্ণ গান্ধীবাদী। দেশের স্বাধীনতাকামী সৈনিক হিসাবে  তিনি পরিচিত ছিলেন। নদীয়া জেলা জাতীয় কংগ্রেসের সম্পাদক থাকাকালে ১৯২২ খ্রিস্টাব্দে ছয় মাস কারারুদ্ধ থাকেন তিনি।  কর্মজীবন  রবীন্দ্রনাথের আহ্বানে ১৯২৭ খ্রিস্টাব্দে কিছুদিন শান্তিনিকেতনে কাজ করেছেন। সাংবাদিকতা ছিল তার কর্মজীবনের পেশা। বহু পত্রিকা সম্পাদনার কাজ করেছেন। 'বঙ্গবাণী' পত্রিকার সহ-সম্পাদক থাকাকালে তার বিখ্যাত কাব্য সর্বহারার গান প্রকাশিত হয়। ১৯৩০ খ্রিস্টাব্দে কলকাতার সাংবাদিকতার কাজ ছেড়ে লবণ সত্যাগ্রহ আন্দোলনের সময় নদীয়া জেলা কংগ্রেসের  সভাপতির দায়িত্ব গ্রহণ করেন। ১৯৩২ খ্রিস্টাব্দে নয় মাসের কারাবাস ঘটে। ১৯৩৩ খ্রিস্টাব্দে সাপ্তাহিক 'দেশ' পত্রিকার আবির্ভাবের মূলে বিজয়লালের সক্রিয় ভূমিকা ছিল। ১৯৪২ খ্রিস্টাব্দে আবার আন্দোলনে যোগ দিয়ে এক বছর জেলে কাটান। পরে সাংবাদিক হিসাবে 'দৈনিক লোকসেবক', 'কৃষক', 'ঊষা' প্রভৃতি পত্রিকার সাংবাদিকতা করেন। উত্তরকালে চারণকবি হিসাবে খ্যাতি লাভ করেন। এক সময়ে বাংলার গ্রামে-গঞ্জে ঘুরে জনসাধারণের ঘুম ভাঙাবার, তাদের দেশ প্রেমে উদ্বুদ্ধ করার ভার নিয়েছিলেন। স্থানীয় সম্প্রদায়কে সামাজিক সংস্কারের পথে দাঁড় করানো শুরু করেছিলেন তিনি। দীর্ঘ কাল ধরে বহু কবিতা লিখে পত্রিকায় প্রকাশ করেছেন। তার গদ্য রচনাও তারুণ্য ও উদাত্ত যৌবনধর্মে বাণীময়। বহু বিষয় নিয়ে তিনি সুন্দর ও সহজ ভাষায় আলোচনা করে দেশের যুব সমাজকে এককালে নূতন নূতন চিন্তার খোরাক জুগিয়েছেন। রবীন্দ্রকাব্য ও জীবনের একজন গুণগ্রাহী সমালোচক হিসাবে স্বীকৃতি পেয়েছিলেন। স্বয়ং রবীন্দ্রনাথ তার বিশ্লেষণ ও সিদ্ধান্তকে স্বাগত জানিয়েছিলেন। তার রবীন্দ্রনাথ সংক্রান্ত গ্রন্থ 'বিদ্রোহী রবীন্দ্রনাথ' ১৯৩২ খ্রিস্টাব্দে ইংরেজ সরকার বাজেয়াপ্ত করে। দেশের প্রথম ও দ্বিতীয় সাধারণ নির্বাচনে পশ্চিমবঙ্গ বিধানসভায় দু-বার জনপ্রতিনিধি নির্বাচিত হন। বিধানসভায় বাগ্মিতার জন্য বিজয়লালের খ্যাতি ছিল। নদীয়া জেলার আন্দুলিয়ার পল্লী পরিবেশে আমৃত্যু গঠনমূলক কাজে লিপ্ত ছিলেন।  মৃত্যু  বিজয়লাল চট্টোপাধ্যায় ১৯৭৪ খ্রিস্টাব্দের ১৮ ই ফেব্রুয়ারি কল্যাণীর গান্ধী স্মৃতি হাসপাতালে মৃত্যুবরণ করেন।  প্রকাশিত গ্রন্থ ও কবিতা পুস্তক সমূহ    চারণগীতি  চারণকবি হুইটম্যান  The Champion of the Proletariate (বিত্তহীন শ্রেণীর চ্যাম্পিয়ন)  বিদ্রোহী রবীন্দ্রনাথ   রিয়ালিস্টি রবীন্দ্রনাথ   রবীন্দ্রসাহিত্যে পল্লীচিত্র  রবিতীর্থে  তথ্যসূত্র  বিষয়শ্রেণী:১৮৯৮-এ জন্ম বিষয়শ্রেণী:১৯৭৪-এ মৃত্যু বিষয়শ্রেণী:বাঙালি কবি বিষয়শ্রেণী:বাঙালি সাংবাদিক বিষয়শ্রেণী:বাঙালি বিপ্লবী বিষয়শ্রেণী:কৃষ্ণনগর সরকারি কলেজের প্রাক্তন শিক্ষার্থী বিষয়শ্রেণী:নদিয়া জেলার ব্যক্তি
তৈকর টেঙ্গা সিলেটে খুবই জনপ্রিয় একটি খাবার। এটি একটি অপ্রচলিত ফল হলেও সাতকড়ার মতো সিলেট অঞ্চলে এটি প্রায় সারা বছরই পাওয়া যায়। এই টক ফলটি বেশিরভাগই ছোট মাছের সাথে রান্নায় ব্যবহৃত হয়। তৈকর টেঙ্গায় মাছের ঝোল অসমীয়া এবং সিলেটি  রন্ধনশৈলীতে একটি জনপ্রিয় তরকারি।  থইকর হল একটি সবজির প্রজাতি যার বীজ নেই এবং সাইট্রাস স্বাদের। ডিসেম্বর থেকে শুরু করে তিন-চার মাসে এটি প্রচুর পরিমাণে পাওয়া যায়। তবে সারা বছরই বাজার থেকে সংগ্রহ করা যায়। থইকর দিয়ে মাছ-মাংস রান্না করা হয়। অনেকেই এই সবজিটিকে ডেফোলের সাথে গুলিয়ে ফেলেন। আসলে, থইকর দেখতে বড় আপেলের মতো। তৈকর কাঁচা অবস্থায় সবুজ এবং পাকলে হলুদ হয়। এই ফলটি মাছ এবং ভুনা গরুর মাংস রান্না করতে ব্যবহার করা যেতে পারে।   উপকরণ  সয়াবিন তেল, পেঁয়াজ বাটা, রসুন বাটা, আদা বাটা, হলুদ, কুচি করা আদা, লবণ, মরিচের গুঁড়া, থইকর ও মাছ।   পদ্ধতি  প্রথমে একটি সসপ্যানে তেল গরম করা হয়। তারপর রসুন কুচি দিয়ে হালকা ভাজা হয়। এরপর বাকি মসলাও ভেজে এবং থইকর ও মাছ যোগ করে ঢেকে রাখা হয়। এটি প্রস্তুত হয়ে গেলে, এটি নামিয়ে নেওয়া হয়।   তথ্যসূত্র   বিষয়শ্রেণী:মাছ রান্না বিষয়শ্রেণী:তরকারি পদ বিষয়শ্রেণী:অসমীয়া রন্ধনশৈলী বিষয়শ্রেণী:সিলেটি রন্ধনশৈলী
মাখন দাশগুপ্ত ছিলেন  ভারতীয় উপমহাদেশের  ব্রিটিশ বিরোধী স্বাধীনতা আন্দোলনের  একজন ব্যক্তিত্ব যিনি ছিলেন অগ্নিযুগের নারী বিপ্লবী।  জন্ম ও পরিবার মাখন দাশগুপ্ত কুমিল্লা জেলায় জন্মগ্রহণ করেন। তার পিতার ছিলেন সাব-জজ। তার দিদির নাম আশা দাশগুপ্ত।  রাজনৈতিক জীবন  মাখন দাশগুপ্ত ছিলেন ঢাকা জেলার এক বিপ্লবী দলের সভ্য। তার এক আত্নীয় পুলিশ ইন্সপেক্টর ছিল। পিস্তল সরানোর ইচ্ছায় দুই বোন এক গোছা চাবি নিয়ে ঐবাড়ি যায়। মাখন ইন্সপেক্টরের স্ত্রীকে নিয়ে বেড়াতে যায়। আশা কাপড় সেলায়ের অজুহাতে বাড়িতে থেকে যায়। সেই আত্নীয়ের বাড়ি থেকে দুই বোন পিস্তল চুরি করে এবং তাদের নেতার কাছে দেন। কিন্তু তারা গ্রেপ্তার হন নি।   তথ্যসূত্র   বিষয়শ্রেণী:বাংলাদেশী বিপ্লবী বিষয়শ্রেণী:ভারতীয় বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:পূর্ববঙ্গে জন্ম বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:রাজনীতিতে বাংলাদেশী নারী বিষয়শ্রেণী:কুমিল্লা জেলার ব্যক্তি বিষয়শ্রেণী:অনুশীলন সমিতি বিষয়শ্রেণী:ঢাকা জেলার ব্যক্তি বিষয়শ্রেণী:ঢাকার বিপ্লবী বিষয়শ্রেণী:নারী বিপ্লবী বিষয়শ্রেণী:ভারতীয় নারী স্বাধীনতা কর্মী বিষয়শ্রেণী:ভারতীয় স্বাধীনতা কর্মী বিষয়শ্রেণী:বাঙালি বিপ্লবী
এম সার্কেল মেরিল্যান্ড বিশ্ববিদ্যালয়ের ক্যাম্পাসের পার্কে অবস্থিত একটি ফুল শোভিত চিহ্ন। আমেরিকান দ্বিবার্ষিকী উদযাপনের জন্য ১৯৭৬ সালে এটি তৈরি হয়েছিল। বৃত্তটি তার কেন্দ্রে বৃহৎ পুষ্পশোভিত "এম" এর জন্য খ্যাতিযুক্ত। MAC to Millennium, University of Maryland Archives  Retrieved 2010-8-22. এর কেন্দ্রীয় ফুলগুলি প্রতিবছর দুইবার প্রতিস্থাপন করা হয়। প্রায় ১,২০০ টি টিউলিপ বাল্ব শরৎকালে রোপণ করা হয় এবং ফুল ফোটার পরে বসন্তে প্রায় ৩,৫০০ টি গাঁদা বা ভদকা বেগনিয়াস প্রতিস্থাপন করা হয়। University of Maryland, Conferences and Visitors Services:Campus Attractions.  Retrieved 2010-8-22. এটি মূলত বিশ্ববিদ্যালয়ের শোভা বর্ধন করতে গঠন করা হয়েছিল।UMD’s M circle will be rebuilt in a new location to accommodate Purple Line construction  Retrieved 2018-10-01. থাম্ব|গাঁদা ফুলের সাথে বসন্তের "এম" সার্কেল।   তথ্যসূত্র   বিষয়শ্রেণী:১৯৭৬-এ প্রতিষ্ঠিত
সিরিয়ার আরব প্রজাতন্ত্রের পতন এবং সিরিয়ার প্রাক্তন প্রেসিডেন্ট বাশার আল-আসাদের নির্বাসনের পর, সিরিয়ার বিরোধীদের দ্বারা দামেস্কে সিরিয়ার ক্রান্তিকালীন সরকার ( আরবি : الحكومة الانتقالية السورية ) প্রতিষ্ঠিত হয়। ৮ ডিসেম্বর ২০২৪-এ, বিরোধীদের বিজয়ের কয়েক ঘন্টা পরে, সিরিয়ার বিদায়ী প্রধানমন্ত্রী মোহাম্মদ গাজি আল-জালালি তত্ত্বাবধায়ক ক্ষমতায় ক্রান্তিকালীন সরকারকে নেতৃত্ব দিতে সম্মত হন।  পরের দিন তিনি সিরিয়ান স্যালভেশন সরকারের প্রধানমন্ত্রী মোহাম্মদ আল-বশিরের কাছে ক্ষমতা হস্তান্তর করেন।   ১০ ডিসেম্বর ঘোষণা করা হয়েছিল যে অন্তর্বর্তীকালীন প্রশাসন ১ মার্চ ২০২৫ পর্যন্ত স্থায়ী হবে, সিরিয়ার স্যালভেশন সরকারের সমস্ত মন্ত্রীরা নতুন অন্তর্বর্তী সরকারে একই পদ গ্রহণ করবেন।  ২০২৫ সালের ২৯ মার্চ অন্তর্বতী সরকার গঠন করা হয়।   গঠন  সিরিয়ান স্যালভেশন গভর্নমেন্টের নেতা আবু মোহাম্মদ আল-জুলানি টেলিগ্রামে বলেছেন যে সিরিয়ার পাবলিক প্রতিষ্ঠানগুলি অবিলম্বে বলপ্রয়োগের মাধ্যমে দখল করা হবে না এবং সম্পূর্ণ রাজনৈতিক পরিবর্তন না হওয়া পর্যন্ত অস্থায়ীভাবে সিরিয়ার প্রধানমন্ত্রী মোহাম্মদ গাজি আল-জালালির হাতে থাকবে। সম্পন্ন আল-জালালি একটি সোশ্যাল মিডিয়া ভিডিওতে ঘোষণা করেছেন যে তিনি দামেস্কে থাকার এবং সিরিয়ার জনগণের সাথে সহযোগিতা করার পরিকল্পনা করেছেন, আশা প্রকাশ করে যে সিরিয়া "একটি স্বাভাবিক দেশ" হয়ে উঠতে পারে এবং অন্যান্য জাতির সাথে কূটনীতিতে জড়িত হতে পারে।  জালালী বিরোধীদের কাছে "হাত বাড়াতে" তার প্রস্তুতিও ব্যক্ত করেছেন।   সিরিয়ার বিপ্লবী ও বিরোধী বাহিনীর জাতীয় জোটের সভাপতি হাদি আল-বাহরা বলেছেন যে অবাধ নির্বাচনের জন্য "একটি নিরাপদ, নিরপেক্ষ এবং শান্ত পরিবেশ" প্রতিষ্ঠার জন্য ১৮ মাসের ক্রান্তিকাল প্রয়োজন। এই সময়সীমা একটি নতুন সংবিধান প্রণয়নের জন্য ছয় মাস অন্তর্ভুক্ত করে। আল-বাহরার মতে এই রূপান্তরটি জাতিসংঘের নিরাপত্তা পরিষদের রেজুলেশন ২২৫৪ এর সাথে সঙ্গতিপূর্ণ হওয়া উচিত।   সিরিয়ান স্যালভেশন গভর্নমেন্টের প্রধানমন্ত্রী মোহাম্মদ আল-বশিরকে ৯ ডিসেম্বর ক্রান্তিকালীন সময়ে নতুন সিরিয়ার সরকার গঠনের দায়িত্ব দেওয়া হয়েছিল।  তিনি ১ মার্চ ২০২৫ পর্যন্ত এই পদে থাকবেন  পরিত্রাণ সরকারের মন্ত্রীরা অন্তর্বর্তীকালীন সরকারে তাদের দায়িত্ব পালন করবেন।    নীতিমালা    অর্থনৈতিক সংস্কার  অর্থনীতি বিষয়ক মন্ত্রী বাসিল আব্দুল আজিজ বলেছেন যে আমদানি-রপ্তানি নিয়ন্ত্রণের উদারীকরণের সাথে আরও বেশি রাষ্ট্র নিয়ন্ত্রিত অর্থনৈতিক মডেল থেকে একটি শক্তিশালী মুক্ত-বাজার মডেলের দিকে সরানোর পরিকল্পনা রয়েছে। দামেস্ক চেম্বার্স অফ কমার্সের সাথে নিবন্ধনকে পণ্য আমদানির জন্য যথেষ্ট অনুমোদন হিসাবে বিবেচনা করা হবে এবং পূর্বে প্রয়োজনীয় কেন্দ্রীয় ব্যাংকের অনুমোদন এবং অনুমতির আর প্রয়োজন হবে না। রয়টার্সের সাক্ষাত্কারে ব্যবসায়ী নেতারা প্রতিশ্রুত পরিবর্তনগুলিকে উত্সাহজনক বলে বর্ণনা করেছেন। সরকার বলেছে যে পুনর্গঠন বিনিয়োগ একটি অগ্রাধিকার হতে হবে, গৃহযুদ্ধের ক্ষতির আনুমানিক কয়েক বিলিয়ন ডলার।    তথ্যসূত্র   বিষয়শ্রেণী:সিরীয় অন্তর্বর্তীকালীন সরকার বিষয়শ্রেণী:সিরিয়া সরকার
চীনের বেজিং-এ অনুষ্ঠিত ২০০৮সালের গ্রীষ্মকালীন অলিম্পিকে আফগানিস্তান অংশগ্রহণ করে। এই দলে তিনজন পুরুষ ও একজন মহিলা ছিলেন।"বেজিং অলিম্পিকের জন্য আফগান প্রতিযোগীদের অনুশীলন " , Afghan embassy to the United States, April 29, 2008"Afghan Tae Kwon Do Champ Aims for Olympic Glory", NPR, June 10, 2008 শুরুতে মেহেবুবা আধিয়ার ৮০০মিটার ও ১৫০০মিটার দৌড়ের জন্য তৈরি হচ্ছিলেন,"Afghan Woman Runs Toward Olympics Despite Jeers, Potential Danger" , Associated Press, March 16, 2008 কিন্তু ৪ঠা জুন তিনি তার অনুশীলন শিবির ছেড়ে নরওয়েতে রাজনৈতিক আশ্রয় চান।Female Afghan athlete likely still on the run, USA Today, July 21Fears ease after missing Afghan athlete found , Times of London, July 10 শেষ পর্যন্ত দুজন প্রতিযোগী দৌড়বাজীতে ও দুজন প্রতিযোগী তাইকুন্ডোতে দেশের প্রতিনিধিত্ব করেন। এবারই প্রথম আফগানিস্তান অলিম্পিক পদক জেতে। রোহুল্লা নিকপাই পুরুষদের তাইকুন্ডোতে ৫৮কেজি বিভাগে ব্রোঞ্জ পদক বিজয়ী হন।   পদকতালিকা  পদকনামখেলাবিভাগরোহুল্লা নিকপাইতাইকুন্ডোপুরুষদের ৫৮কেজি বিভাগ   30px দৌড়বাজী   দৌড়বাজীর প্রতিযোগীরা পরের রাউন্ডের জন্য নির্বাচিত হতে পারে দুইভাবে। হিটে ভাল ফল করে, অথবা সার্বিক ক্রমে উপরের দিকে থেকে। তাই এখানে প্রত্যেক হিটের ক্রম দেওয়া হল, সার্বিক ক্রম নয়।  প্রতিযোগীবিভাগ১ম রাউন্ড হিট২য় রাউন্ড হিটসেমিফাইনালফাইনালফলাফলক্রমফলাফলক্রমফলাফলক্রমফলাফলক্রমমাসুদ আজিজিপুরুষদের ১০০মিটার১১.৪৫৮এগোতে পারেননিরবিনা মুকিমারমহিলাদের ১০০মিটার১৪.৮০৮এগোতে পারেননি   30px তাইকুন্ডো   পুরুষদের প্রতিযোগিতা প্রতিযোগীবিভাগ১৬জনের রাউন্ডকোয়ার্টার ফাইনালসেমিফাইনালফাইনাল১ম রাউন্ডরেপোশেব্রোঞ্জ পদকপ্রতিযোগিতাপ্রতিপক্ষফলাফলপ্রতিপক্ষফলাফলপ্রতিপক্ষফলাফলপ্রতিপক্ষফলাফলপ্রতিপক্ষফলাফলপ্রতিপক্ষফলাফলনেসার আহমেদ বাহাভে−৬৮কেজিL 0–৩এগোতে পারেননিL ৩–৪এগোতে পারেননিরোহুল্লা নিকপাই−৫৮কেজিW ৪–৩L ১–২এগোতে পারেননিW ২–১W ৪–১ ৩   পাদটীকা   আ ২০০৮ অলিম্পিক
ট্যাটুম বিয়াট্রিচ ওনিল (; জন্ম: ৫ নভেম্বর ১৯৬৩) হলেন একজন মার্কিন অভিনেত্রী ও লেখিকা। তিনি প্রতিযোগিতামূলক একাডেমি পুরস্কার জয়ী কনিষ্ঠতম ব্যক্তি, ১৯৭৪ সালে পেপার মুন চলচ্চিত্রে অ্যাডি লগিন্স চরিত্রে তার কাজের জন্য তিনি মাত্র দশ বছর বয়সে শ্রেষ্ঠ পার্শ্ব অভিনেত্রীর জন্য একাডেমি পুরস্কার জয় করেন। এছাড়া তিনি কিশোরী বয়সে দ্য ব্যাড নিউজ বেয়ারস (১৯৭৬), নিকেলোডেন (১৯৭৬), এবং লিটন ডার্লিংস (১৯৮০) চলচ্চিত্রে অভিনয় করেন।  পরবর্তীকালে তিনি সেক্স অ্যান্ড দ্য সিটি, এইট সিম্পল রুলস ও ল অ্যান্ড অর্ডার: ক্রিমিনাল ইনটেন্ট টিভি ধারাবাহিকে অভিনয় করেন। ২০০৬ থেকে ২০০৭ সালে তিনি মাই নেটওয়ার্কের টিভি ধারাবাহিক উইকড উইকড গেমস-এ ব্লিদ হান্টার চরিত্রে অভিনয় করেন।  তথ্যসূত্র  বহিঃসংযোগ         বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন শিশু অভিনেত্রী বিষয়শ্রেণী:লস অ্যাঞ্জেলেসের অভিনেত্রী বিষয়শ্রেণী:শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী বিষয়শ্রেণী:গোল্ডেন গ্লোব পুরস্কার (বর্ষসেরা নবীন তারকা - অভিনেত্রী) বিজয়ী বিষয়শ্রেণী:শ্রেষ্ঠ বিদেশি অভিনেত্রী বিভাগে দাভিদ দি দোনাতেল্লো বিজয়ী বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:মার্কিন যুক্তরাষ্ট্রের এলজিবিটিকিউ বিনোদন শিল্পী বিষয়শ্রেণী:ক্যালিফোর্নিয়ার এলজিবিটিকিউ ব্যক্তি বিষয়শ্রেণী:ইহুদি বংশোদ্ভূত মার্কিন ব্যক্তি বিষয়শ্রেণী:এলজিবিটিকিউ অভিনেত্রী বিষয়শ্রেণী:দাভিদ দি দোনাতেল্লো বিজয়ী বিষয়শ্রেণী:মার্কিন নারী স্মৃতিকথাকার বিষয়শ্রেণী:মার্কিন স্মৃতিকথাকার বিষয়শ্রেণী:মার্কিন আপাতবাস্তব টেলিভিশন অনুষ্ঠানে অংশগ্রহণকারী
সিদ্ধার্থ নারায়ণ () (জন্ম: ১৭ এপ্রিল ১৯৭৯) ভারতীয় চলচ্চিত্র অভিনেতা, প্রযোজক এবং প্লেব্যাক গায়ক। তিনি তামিল, তেলুগু ও হিন্দি সিনেমাতেও অভিনয় করেন।   তথ্যসূত্র   বিষয়শ্রেণী:ভারতীয় অভিনেতা বিষয়শ্রেণী:১৯৭৯-এ জন্ম বিষয়শ্রেণী:ভারতীয় চলচ্চিত্র প্রযোজক বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:তামিল চলচ্চিত্র অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:হিন্দি চলচ্চিত্র প্রযোজক বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:চেন্নাইয়ের সঙ্গীতশিল্পী বিষয়শ্রেণী:চেন্নাইয়ের চলচ্চিত্র প্রযোজক বিষয়শ্রেণী:জীবিত ব্যক্তি বিষয়শ্রেণী:তেলুগু চলচ্চিত্র অভিনেতা বিষয়শ্রেণী:তেলুগু নেপথ্য সঙ্গীতশিল্পী বিষয়শ্রেণী:ফিল্মফেয়ার পুরস্কার দক্ষিণ বিজয়ী বিষয়শ্রেণী:তামিল নেপথ্য সঙ্গীতশিল্পী বিষয়শ্রেণী:ভারতীয় নেপথ্য গায়ক বিষয়শ্রেণী:চেন্নাইয়ের অভিনেতা বিষয়শ্রেণী:মালয়ালম চলচ্চিত্র অভিনেতা বিষয়শ্রেণী:তামিল চলচ্চিত্র প্রযোজক বিষয়শ্রেণী:তেলুগু চলচ্চিত্র প্রযোজক
মঈদুল ইসলাম খান শুভ একজন বাংলাদেশী গায়ক/গীতিকার যিনি ডিরকস্টার শুভ নামেও পরিচিত।  তার জনপ্রিয় গানের মধ্যে রয়েছে "নিটোলপায়ে" (ফুয়াদের বৈশিষ্ট্যযুক্ত), "আমার সোনা বন্ধু", "ডাকেস্বপ্ন (স্বাধীন)"। তিনি যুক্তরাষ্ট্র, ভারত, শ্রীলঙ্কা ও নেপাল সফর করেছেন।   কর্মজীবন  তিনি ১৯৯০-এর দশকের শেষের দিকে মেটাল মেজে যোগদান করেন। ২০০০ সালে তিনি মেজে ছেড়ে চলে যান এবং রুটস নামে একটি ব্যান্ড গঠন করেন। তারা বেনসন অ্যান্ড হেজেস স্টার সার্চ ২০০৩-এ "সেরা ব্যান্ড" পুরস্কার বিজয়ী হন। তিনি ২০০৬ সালে "ডি রক স্টারস" এর চ্যাম্পিয়ন ছিলেন, যা বাংলাদেশের প্রথম টেলিভিশন তারকা অনুসন্ধান।   মার্চ ২০০৬ থেকে এপ্রিল ২০০৭ পর্যন্ত তিনি ডিজুসের ব্র্যান্ড অ্যাম্বাসেডর ছিলেন, যা গ্রামীণফোন লিমিটেডের একটি যুব ব্র্যান্ড।   তথ্যসূত্র   বিষয়শ্রেণী:বাংলাদেশী পপ সঙ্গীতশিল্পী বিষয়শ্রেণী:২১শ শতাব্দীর বাংলাদেশী সঙ্গীতশিল্পী বিষয়শ্রেণী:বাংলাদেশী পুরুষ সঙ্গীতজ্ঞ বিষয়শ্রেণী:জীবিত ব্যক্তি বিষয়শ্রেণী:১৯৮২-এ জন্ম বিষয়শ্রেণী:এইচকার্ডের সাথে নিবন্ধসমূহ বিষয়শ্রেণী:২১শ শতাব্দীর বাংলাদেশী গায়ক
পেল গ্রীন আউলেট (বৈজ্ঞানিক নাম: Burara gomata(Moore)) এক প্রজাতির মাঝারী আকারের প্রজাপতি। এরা ‘হেসপেরায়িডি’ গোত্রেরNitin, R., V.C. Balakrishnan, P.V. Churi, S. Kalesh, S. Prakash & K. Kunte (2018). Larval host plants of the butterflies of the Western Ghats, India. Journal of Threatened Taxa 10(4): 11495–11550; http://doi.org/10.11609/jott.3104.10.4.11495-11550 এবং ‘কোয়লিয়াডিনি’ উপগোত্রের সদস্য।   আকার  পেল গ্রীন আউলেট এর প্রসারিত অবস্থায় ডানার আকার ৫০-৬৫ মিলিমিটার দৈর্ঘ্যের হয়।  বিস্তার  এই প্রজাতি ভারত এর পশ্চিমঘাট পর্বতমালা, সিকিম থেকে অরুণাচল প্রদেশ এবং মায়ানমার এর বিভিন্ন অঞ্চলে দেখা যায়।   বর্ণনা  প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  এই প্রজাতি বিবাসিস বসুতনা প্রজাতির সাথে ভীষন সাদৃশ্যপূর্ন।  পুরুষ প্রকারের ডানার উপরিতল বাদামী এবং ফ্যাকাশে হলদে সরু, ডোরাকাটা। উক্ত ডোরাগুলি শিরা মধ্যস্থ এবং সমান্তরাল ভাবে বিন্যস্ত। পিছনের ডানার কোস্টা চওড়াভাবে ফ্যাকাশে।  স্ত্রী প্রকারে ডানার উপরিতল খুব কালচে, বেগুনি এবং বাদামীর মিশ্রন এবং ডিসকাল অংশের অধিকাংশই ধাতব বেগুনি বর্ন বিশিষ্ঠ। ডানার গোড়ার দিকের (base) বর্ন ধাতব সবুজ।  স্ত্রী-পুরুষ উভয়ের ডানার নিম্নতল অনুরূপ। ডানার নিম্নতল কালচে বাদামী এবং শিরাগুলি এবং শিরা মধ্যস্থ সমান্তরাল ডোরাগুলি (streak) ধূসর সবুজ অথবা ফ্যাকাশে হলুদ। সামনের ডানার ডরসাম চওড়া ফ্যাকাশে বাদামী এবং উভয় ডানার টার্মিনাল মার্জিন অথবা প্রান্ত সীমারেখা বাদামী। পিছনের ডানা সামনের ডানারই অনুরূপ, তবে একটি চওড়া ফ্যাকাশে সাদা বন্ধনী (band) ডানার গোড়া থেকে সেল এর মধ্য দিয়ে টার্মেন পর্যন্ত বিস্তৃত।  মাথা, বক্ষদেশ, পা এবং অ্যানাল প্রান্ত হলুদ। উদর কালচে বাদামী এবং গোলাকৃতি ডোরাগুলির উপরিতল হলদেটে এবং নিম্নভাগ কমলা-হলুদ। স্ত্রী প্রকার পুরুষ অপেক্ষা অধিকতর উজ্জ্বল বর্ন যুক্ত।   আচরণ  অন্যান্য Awl প্রজাতির মত গ্রীন আউলেট এর উড়ান দ্রুতবেগ সম্পন্ন এবং তীরের বেগে ঘুরপাক খেয়ে ওড়ে (darting flight)। ভিজে মাটি এবং পাথরের ভিজে ছোপে অবস্থান করে মাড-পাডল এবং ফুলের মধুপান এদের প্রিয় স্বভাব। অন্যান্য Awl দের মত এয় প্রজাতিও সাধারনত ভোরবেলা, সকালের একদম প্রথম ভাগে এবং গোধূলি বেলায় (dusk) সক্রিয় থাকে। দিবাভাগের বাকী রৌদ্রজ্জ্বল সময়ে কখনো কখনো ঘন ছায়াচ্ছন্ন অংশে এদের বিচরন লক্ষ্য করা যায়। এরা ডানা বন্ধ অবস্থায় গাছের পাতার নীচে বিশ্রাম নেয়।   তথ্যসূত্র   বিষয়শ্রেণী:ভারতের প্রজাপতি বিষয়শ্রেণী:১৮৬৫-এ বর্ণিত প্রজাপতি বিষয়শ্রেণী:ফ্রেডেরিক মুর কর্তৃক নামকরণকৃত ট্যাক্সা বিষয়শ্রেণী:মালয়েশিয়ার প্রজাপতি
২৫নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৩ এর অন্তর্গত। এটি প্রাক্তন ঢাকা সিটি কর্পোরেশনর ৬১ নং ওয়ার্ড ছিল। ওয়ার্ড নং ২৫ ঢাকা মহানগর পুলিশের লালবাগ থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৭ আসনের অন্তর্গত। এ ওয়ার্ডের বর্তমান কাউন্সিলর হলেন আনোয়ার ইকবাল সান্টু।   বিবরণ  ওয়ার্ড নম্বর ২৫ ঢাকা মহানগরের জগন্নাথ সাহা রোড (হোল্ডিং নং- ১-১১৩), কাজী রিয়াজুদ্দিন রোড, লালবাগ দূর্গ এবং পুষ্পরাজ সাহা রোড, আতশ খান লেন, রাজশ্রী নাথ ষ্ট্রীট, হরমোহন শীল ষ্ট্রীট, গঙ্গারাম রাজার লেন, লালবাগ রোড (হোল্ডিং নং- ৪৮-১৫৭ এবং ২৫৭-৩২৫/১), নগর বেলতলী লেন, শেখ সাহেব বাজার, সুবল দাস রোড (হোল্ডিং নং- ৫৭-৪৯) এলাকা নিয়ে গঠিত।   ইতিহাস   শেখ সাহেব বাজারটি ঢাকা দক্ষিণ সিটি কর্পোরেশনের ২৫নং ওয়ার্ডে অবস্থিত। পূর্বে স্থানটিতে রমরমা বাজার থাকলেও বর্তমানে তা অনেকাংশেই কমে গিয়েছে অর্থাৎ বাজারখানা আজ প্রায় বিলুপ্তির পথে। গড়ে উঠেছে এলোপাথারি দালানকোঠা।  শেখ সাহেব বাজার মূলত ব্রিটিশ এবং পাকিস্তান আমলের একটা উল্লেখযোগ্য ব্যবসায়কেন্দ্র। শেখ এজাজতুল্লাহর নামে বাজারটির নামকরণ। শেখ এজাজতুল্লাহ ছিলেন একজন শিক্ষানুরাগী ব্যক্তি। তার বাবা শেখ আফসারুল্লাহ বাজারটির গোড়াপত্তন করেন। আদি বাসিন্দা হওয়ায় বাজারটির তত্বাবধানে ভূমিকা রাখতে সক্ষম হন। রাজনৈতিক দাঙ্গায় শেখ এজাজতুল্লাহ কোলকাতা গমন করেন। পরবর্তীকালে বাজারের তত্ত্বাবধান স্থানীয় নেতৃবৃন্দ কর্তৃক হয়ে থাকে। জানা যায় শেখ এজাজতুল্লাহর পরিবার বর্তমান সময়ে কোলকাতা এবং ঢাকার মিরপুরে বাস করে।   কাউন্সিলর  নির্বাচনকাউন্সিলররাজনৈতিক দলসূত্র  ২০১৫    ২০২০ আনোয়ার ইকবাল বাংলাদেশ আওয়ামী যুবলীগ   তথ্যসূত্র  বিষয়শ্রেণী:ঢাকা দক্ষিণ সিটি কর্পোরেশনের ওয়ার্ড
এটি ২০২৪ সালের ঘটনাগুলির একটি সময়রেখা যা ধর্মের সাথে সম্পর্কিত। ধর্মীয় পবিত্র দিন এবং পালন : জানুয়ারি   ০১ - মেরির গাম্ভীর্য, ঈশ্বরের মা (সলেমনিটি অভ মেরি)  ০৬ - এপিফ্যানি  ০৭ - ক্রিসমাস ইস্টার্ন অর্থোডক্স  ফেব্রুয়ারি   ১৪ - অ্যাশ বুধবার  মার্চ   ০৮ - মহা শিবরাত্রি  ১০ - রমজান শুরু  ২০-২১ - নওরোজ  ২৩ – পুরিম  ২৪ - পাম রবিবার (পাম সানডে)  ২৫ - ঘোষণার পরব  ২৮ - পবিত্র বৃহস্পতিবার (হলি থার্সডে)  ২৯ - শুভ শুক্রবার (গুড ফ্রাইডে)  ৩১ - ইস্টার  এপ্রিল   ০৯ - রমজান শেষ  ০৯-১০ – ঈদুল ফিতর  ১৩ – বৈশাখী  ১৭ - রাম নবমী  ২২ - নিস্তারপর্ব শুরু  ৩০ - নিস্তারপর্ব শেষ  মে   ০৩ - অর্থোডক্স গুড ফ্রাইডে  ০৫ - অর্থোডক্স ইস্টার সানডে  ০৯ - আরোহণের উত্সব  ১৯ - পেন্টেকস্ট  ২৩ - ভেসাক  ২৬ - ট্রিনিটি রবিবার (ট্রিনিটি সানডে)  ৩০ - কর্পাস ক্রিস্টি  জুন   ০৭ - পবিত্র হৃদয়ের উত্সব  ১১ -১৩ - শাভুত  ১৬ -১৭ – ঈদুল আজহা  ২৪ - সেন্ট জন ব্যাপটিস্টের জন্ম  ২৯ - সেন্টস পিটার এবং পলের উত্সব  জুলাই   ১৬ -১৭ – আশুরা  ৩১ - সেন্ট ইগনাশিয়াস লয়োলার উৎসব  আগস্ট   ১২-১৩ – তিশা বাভ  ১৫ – মেরির অনুমানের উৎসব  ২৬ – কৃষ্ণ জন্মাষ্টমী  সেপ্টেম্বর   ০৭ – পর্যুশানা  ১৬ – ঈদে-মিলাদুন্নবী  অক্টোবর   ০২-০৪– রোশ হাশানাহ  ১১-১২ – ইয়োম কিপ্পুর  ১৭ - সুকোট  ২৩ -২৪ – শেমিনি অ্যাটজারেট  ২৪ -২৫ – সিমচাট তোরাহ  নভেম্বর   ০১ - অল সেন্টস ডে  ০১ - দীপাবলি  ০২ - অল সোলস ডে  ১৫ – গুরু নানক গুরপুরব  ১৬ – UCA এর শহীদদের স্মরণ করা  ২৪ - রাজা খ্রীষ্টের উৎসব  ডিসেম্বর   ০১ - আবির্ভাব ঋতু  ০৩ - সেন্ট ফ্রান্সিস জেভিয়ারের উৎসব  ০৮ - নিষ্পাপ ধারণা  ১২ - গুয়াডালুপের আওয়ার লেডির উৎসব  ২৫ - বড়দিন  ২৫ - হানুক্কা শুরু  ২৬-০১– কোয়ানজা   আরো দেখুন   ২০২৪-এ ভ্যাটিকান সিটি  ধর্ম এবং ইউক্রেনে রাশিয়ার আক্রমণ   তথ্যসূত্র  বিষয়শ্রেণী:বছর অনুযায়ী ধর্ম ধর্ম বিষয়শ্রেণী:২০২০-এর দশকে ধর্ম বিষয়শ্রেণী:২০২৪-এ ধর্ম